Ceza de San Zulian

Ła céxa de San Zulian xe un edificio lerigioxo de ła sità de Venesia, situà ne l'omonemo canpo del sestièr de San Marco.

 Storia 
Dedicàda al martire antiocheo San Zulian che co ła mugèr Basilissa gà subìo el martirio inte el 304 ad Ałesandria.

Sui scominsi del XII secoło ła Ceza rexultava sogeta a ła speciàl giurisdision de ła baxełega de San Marco e del so Primicerio de ła Baxełega de San Marco, donca separàda da ła diòsexi de Casteło e, dopo el 1451, dal Patriarcàdo de Venesia.

Soło inte el 1804, co ła sopresion de ła giurisdision marciana e l'union dei capitołi canonici de San Marco e San Piero de Casteło, ła Ceza de San Zulian xe pasàda soto l'autorità patriarcàl.

El prospeto de San Zulian, xe dedicà al medego-fiłosofo, ravenate Tommaso Rangone. Ła fasàda de sta Ceza xe stàda reałixàda da Jacopo Sansovino afiancà da Alessandro Vittoria.

 Descrision 
L'interno de ła Ceza se prexenta a na soła navàda, squaxi del tuto quadràda, col presbiterio retangołàr coverto da na volta a croxera, afiancà da do picołe capèłe e col sofito sudivixo in conparti co splendide soàxe intagiàe e doràe che ospita el San Giuliano in gloria de Jacopo Palma il Giovane. I altàri xe sete. Notevołe xe ła pàła del monumentàl altàr maxor: l'incoronazione della Vergine e santi.

Zulian
Zulian